**Sare cât să mă omoare**

*Lorena Craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ciutele decapitate

s-au întors pe lângă sate

și le cheamă pe fecioare

fără mamă

despuiate

foaie verde trei alune

babele să se adune

hora munților din apă

luna coapselor de iapă

carul boilor de tină

se răstoarnă în surdină

ciute, ciute

și cornute

își dau cornul pe lăute

își dau limbile asprite

pe furnici înghesuite

sare cât să ne omoare

un izvor cu apă tare

hora munților din apă

luna coapselor de iapă

ciutele se-ntorc acasă

fă-mă, Doamne, iar, mireasă!

13 ianuarie 2019, Constanța